Nuwe plan vir petrolprys dalk in Januarie bekend | Netwerk24
Toetse gedoen op vals Covid-19-entstowwe
Toetse word steeds gedoen op die vals Covid-19-entstowwe waarop die polisie in 'n pakhuis in Germiston, Gauteng, in November verlede jaar beslag gelê het.
Nuwe plan vir petrolprys dalk in Januarie bekend
Deur Khulekani Magubane, Fin24 31 Oktober 2018 18:11
Die departement van energie sal teen Januarie volgende jaar navorsing voltooi oor die moontlikheid om 'n maksimum prys vir loodvrye petrol vas te stel, eerder as die vasgestelde kleinhandelprys soos tans.
Jeff Radebe, minister van energie.
Jeff Radebe, minister van energie, het Woensdagmiddag in die parlement gesê die departement sal aan die parlement terugvoering daaroor gee.
Dit kom in 'n jaar met rekordstygings in die petrolprys oor die afgelope sewe maande.
'n Tydelike subsidie van die petrolprys in September is gevolg deur die grootste styging tot nog toe in Oktober. (Die twee faktore is nie verwant nie – Oktober se styging is meegebring deur 'n skerp verswakking in die rand in September, asook 'n styging in die olieprys.)
Radebe het in antwoord op 'n vraag deur die ANC-LP Ndabakayise Gwbaza gesê die grootste uitdaging is dat die petrolprys bepaal word deur faktore buite die regering se beheer.
"Ons produseer nie ons eie olie in Suid-Afrika nie. Ons voer ons olie in en die Organisasie vir Petroleumuitvoerlande bepaal pryse; dis buite ons beheer."
Radebe sê hulle werk met die Suid-Afrikaanse Petroleumbedryfsvereniging saam om die moontlikheid van die vasstelling van 'n maksimum prys te ondersoek.